BASHKIA VAU DEJËS

	SHPALLJE PËR LËVIZJE PARALELE, NGRITJE NË DETYRË DHE PRANIM NË SHËRBIMIN CIVIL NË KATEGORINË E ULËT DREJTUESE
(PËRGJEGJËS SEKTORI)



Në zbatim të Nenit 26, të Ligjit 152/2013 “Për Nëpunësin Civil” i ndryshuar,’ VKM-së Nr.142 datë 12.03.2014, “Për përshkrimin dhe klasifikimin e pozicioneve të punës në institucionet e administratës shtetërore dhe institucionet e pavarura”, i ndryshuar ; si dhe të Kreut II, III, IV dhe VII, të Vendimit Nr. 242, datë 18/03/2015, të Këshillit të Ministrave “Për plotësimin e vendeve të lira në kategorinë e mesme dhe të lartë drejtuese”, i ndryshuar; Bashkia Vau Dejës, shpall procedurën e lëvizjes paralele, ngritjes në detyrë dhe pranimit nga jashtë shërbimit civil për kategorinë e ulët drejtuese, për pozicionet:

[bookmark: _GoBack]“Përgjegjës i Sektorit të GIS dhe Kadastrës ”
“Përgjegjës i Sektorit të Investimeve dhe Projekteve Publike”
“Përgjegjës i Sektorit të Aseteve”
“Përgjegjës i Sektorit të Prokurimeve Publike”

Niveli i diplomes:	Master Shkencor
Kategoria e pagës:	III-a/1



Afati për dorëzimin e dokumenteve për:


LEVIZJE PARALELE: 17.06.2022	

NGRITJE NË DETYRË: 22.06.2022



DETYRAT KRYESORE TË PËRGJEGJËSIT TË SEKTORIT TË GIS DHE KADASTRËS:

1. Bazuar në rregjistrin e pronave të paluajtshme harton rregjistrin e planifikimit të territorit, ku pasqyron gjendjen aktuale të territorit.
2. Përcakton tatusin ligjor të territorit, bazuar në dokumentat e planifikimit të territorit dhe të përdorimit të tokës.
3. Përcakton zonat e veçanta, me regjim ligjor të veçantë, të përcaktuar në bazë të legjislacionit apo të rregullores sektoriale, si zona të mbrojtura.
4. Përcakton zonat e trashëgimisë kulturore, si dhe ruajtjen e tyre, bazuar në legjilslacionin apo të rregullores sektoriale.
5. Hartimin, miratimin dhe monitorimin e instrumenetve të planifikimit të territorit.
6. Të gjitha të dhënat e mësipërme lidhur me planifikimin e territorit duhet të depozitohen në një server të bazes se të dhënave, i cili mirëmbahet dhe përditësohet prej vetë autoritetit të planifikimt të territorit.
7. Harton dhe përgatit projekt-aktet për leje zhvillimi, leje ndërtimi, leje përdorimi, bazuar në legjislacionin përkatës, si dhe rregullores sektoriale.
8. Pezullon lejet e zhvillimit apo lejet e ndërtimit për rastet e parashikuar në ligj.
9. Për çdo kërkesë të berë në fushën e ndërtimit llogarit treguesit e zhvillimit sipas legjislacionit në fuqi, siq janë; intensiteti i ndërtimit të njësive strukturore, koeficientin e shfrytëzimit të tokës për ndërtime të nënnjësive strukturore, koeficientin e shfrytëzimit për rrugët, koeficientin e shfrytëzimit për hapsirat publike, përfshirë ato të gjelbërta.

DETYRAT KRYESORE TË PËRGJEGJËSIT TË SEKTORIT TË INVESTIMEVE DHE PROJEKTEVE PUBLIKE:

10. Realizimin e detyrave të projektimit që lidhen me infrastrukturën, rikualifikimin e mjediseve urbane, shesheve ambjenteve rekreative në shërbim të komunitetit.
11. Realizimin e projekteve të infrastrukturës, rikualifikimin e mjediseve urbane dhe ndërhyrjeve të ndryshme sipas modeleve dhe standarteve bashkëkohore për nxitjen e veprimtarive ekonomike.
12. Hartimin e detyrave të projektimit, projektimit dhe zbatimit të projekteve të investimeve sipas planeve të miratuara, kritereve dhe standarteve të projektimit.
13. Pjesmarrje në cështjet që lidhen me projektimin rikualifikimin e mjediseve urbane shesheve ambjenteve rekreative.							
14. Realizimin e projekteve të investimeve në Bashkinë Vau Dejës, sipas standarteve të projektimit duke i dhënë përparësi hapësirës publike, krijimi i hapësirave me miqësore për një cilesi urbane.
15. Sektori zbaton detyrat e ngarkuara nga Drejtoria e Investimeve Publike, mbi bazën e planeve vjetore dhe periodike.
16. Merr pjesë në hartimin e projekt-preventivave për objektet e programuara për investim në bashkëpunim me projektuesit e urbanistikës dhe Njësinë e Prokurimit Publik.
17. Ndjek realizimin e investimeve të planifikuara në buxhet si nga ai i pavarur ashtu edhe nga ai i kushtëzuar.
18. Bën ndjekjen operative të fondeve të planifikuara dhe të miratuara për investimet publikë.
19. Harton relacionet përkatëse për Këshillin Bashkiak në fushën e investimeve publikë, për projekt-buxhetin, buxhetin dhe raste të tjera të nevojshme.
20. Zbaton urdhrat dhe urdhëresat e titullarit të Bashkisë për pjesëmarrje nëpër komisione të ndryshme në fushën e investimeve publikë.

DETYRAT KRYESORE TË PËRGJEGJËSIT TË SEKTORIT TË ASETEVE:

1. Ka për detyrë të mbikëqyrë gjithë procesin e inventarizimit në bazë të urdhërit të titullarit dhe të arkivojë gjithë inventarin e aseteve  të miratuara nga Këshilli i Ministrave.
2. Pergatit informacione dhe propozime për mënyrën e administrimit dhe përdorimit të aseteve të Bashkisë.
3. Sipas nevojave të Bashkisë, për marrjen në përdorim ose në pronësi të pronave të ndryshme, përgatit dokumentacionin tekniko–ligjor për vendimarrjen në Këshillin e Ministrave.
4. Ne varësi të pronësisë private që preken nga investimet  e  Bashkisë  në  Infrastrukturë,  përgatit dokumentacionin për shpronësime.
5. Përgatit dokumentacionin e kërkuar si dhe ndjek procedurën për vlerësimin financiar për shpronësimet për t’ia paraqitur më pas Këshillit të Bashkisë.
6. Krijon arkivin e aseteve të Bashkisë me të gjitha pronat e çertifikuara.
7. Evidenton asete Publike të pamiratuara nga Këshilli i Ministrave dhe Përgatit dokumentacionin teknikoligjor për miratim.
8. Harton skica (genplane) për asetet e pamiratuara, të cila së bashku me relacionin shpjegues kalojnë për miratim në Këshillin Bashkiak, dhe më pas dërgohen për miratim në Këshillin e Ministrave.
9. Ndjek në mënyrë të vazhdueshme miratimin e aseteve në Këshillin e Ministarve dhe Përgatitet për procedurat e rregjistrimit.	
10. Krijon hartën e pronave të Bashkisë dhe evidenton pronarët privatë kufitarë me pronësine e Bashkisë.
11. Konfirmon pronësinë e truallit në rastet e ndërtimeve brenda planit rregullues të qytetit.
12. Së bashku me Sektorin Ligjor përfaqësojnë Bashkinë Vau Dejës për zgjidhjen e konflikteve të pronësisë.

DETYRAT KRYESORE TË PËRGJEGJËSIT TË SEKTORIT TË PROKURIMEVE PUBLIKE:
1. Mban lidhje direkte dhe përmbush të gjitha detyrat e ngarkuara nga Drejtori i Drejtorisë dhe Kryetari i Autoritetit Kontraktues (Kryetari i Bashkisë), në zbatimin e legjislacionit në fuqi për prokurimet publike.
2. Përgjigjet për hartimin e programeve në fushën e prokurimeve Publike dhe realizimin e tyre.
3. Organizon punën dhe mbanë përgjegjësi për funksionimin e punës brenda njësisë së prokurimit publik dhe komisioneve përkatëse
4. Siguron dhe përgjigjet për ruajtjen e fshehtësisë së përgatitjes së dokumentacionit të tenderave.
5. Mban lidhje të vazhdueshme me Agjensinë e Prokurimit Publik, me Komisionin e Prokurimit Publik, dhe Institucionet e specializuara për zgjidhjen sa me efikasitet të problemeve ligjore që lindin gjatë proçedurave të prokurimit publik.
6. Mban kontakte me Institucionet përkatëse me qëllim zbatimin e detyrave të parashikuara në ligj në kohë dhe me efikasitet (Ministri, APP, Prefekturë etj..).
7. Relaton pranë Autoritetit Kontrakor mbi ecurinë e proçedurave, problematikat e hasura gjatë zhvillimit të tyre, bën propozime konkrete për zgjidhjen e tyre duke respektuar legjislacionin në fuqi.
8. Mban përgjegjësi për respektimin e afateve kohore të proçedurave të prokurimit, njoftimin në buletin, specifikimet teknike, sigurimin e materialeve për plotësimin e dokumentave të tenderit, përgatitjen e dokumentave të tenderit në bazë të formularëve përkatës të parashikuar në ligj.
9. Mbështet dhe siguron asistencë juridike mbi cështje që kërkohen për t’u trajtuar në ushtrimin e funksioneve dhe kryerjen e detyrave të Njësisë se Prokurimit Publik , ndihmë juridike për të gjitha aktet që nxjerrë kjo njësi.
10. Me autorizim te Kryetarit te Bashkisë përfaqëson njësinë me të tretët në lidhje me procedurat e prokurimit publik që realizon Bashkia Vau Dejës.
11. Është përgjegjës për ecurinë e proceseve prokuruese, ecurinë e zbatimit të kontratave apo akt-marreveshjeve me operatoret ekonomik.
12. Është përgjegjës për përzgjedhjen e procedurës së prokurimit publik dhe hartimin e rregjistrit të parashikimit.
13. Është përgjegjës për përllogaritjen e saktë të fondit limit nëse kjo detyrë nuk i është ngarkuar një strukture të posaçme.
14. Harton urdhërat e prokurimit.
15. Merr pjesë në hartimin e dokumentave të tenderit.
16. Është përgjegjes për ruajtjen dhe administrimin e të gjithë dokumentacionit të tenderave që lidhet me procedurat e prokurimit deri në depozitimin e tyre në arkivën e institucionit.
17. Raporton vazhdimisht tek eprori mbi gjëndjen e proçedurave përkatëse të prokurimit.
18. Realizon informacion periodik të aktivitetit të punës çdo muaj, të cilin e paraqet tek Drejtori i Drejtorise dhe sa herë i kërkohet tek Kryetari i Bashkisë mbi realizimin e prokurimeve.

1. LËVIZJA PARALELE

	1.1
	KUSHTET PËR LËVIZJEN PARALELE DHE KRITERET E VEÇANTA:



Kandidatët duhet të plotësojnë kushtet për lëvizjen paralele si vijon:
1. Të jenë nëpunës civilë të konfirmuar, brenda së njëjtës kategori III-a/1;
2. Të mos kenë masë disiplinore në fuqi;
3. Të kenë të paktën vlerësimin e fundit “mirë” apo “shumë mirë”;

Kandidatët duhet të plotësojnë kërkesat e posaçme si vijon:
· Të jetë diplomuar në “Master Shkencor” 
· Të ketë 3 vite punë në nivelin e ulët drejtues.
· Preferohet kandidati që ka njohuri të gjuhëve të huaja.

	1.2
	DOKUMENTACIONI, MËNYRA DHE AFATI I DORËZIMIT



Kandidatët duhet të dorëzojnë me postë në zyrën e  Njësisë së Menaxhimit të Burimeve Njerëzore, të Bashkisë Vau Dejës, këto dokumente:
1. Letër motivimi për aplikim në vendin vakant.
2. Një kopje të jetëshkrimit (CV).
3. Një numër kontakti dhe adresën e plotë të vendbanimit.
4. Fotokopje e diplomës. Nëse aplikanti disponon një diplomë të një universiteti të huaj duhet ta ketë të njehsuar pranë Ministrisë së Arsimit.
5. Fotokopje e diplomës me listën e notave. Nëse ka një diplomë dhe listë notash të ndryshme me vlerësimin e njohur në Shtetin Shqiptar, aplikanti duhet ta ketë të konvertuar atë sipas sistemit shqiptar.
6. Fotokopje e vlerësimit të fundit vjetor.
7. Fotokopje të librezës së punës e plotësuar.
8. Certifikata ose dëshmi të kualifikimeve, trajnimeve të ndryshme.
9. Fotokopje e letërnjoftimit (kartë Identiteti).
10. Vërtetim te gjendjes gjyqësore dhe shëndetësore.(Dëshmi penaliteti dhe raport mjekësor).
 Dokumentat duhet të dorëzohen pranë Bashkisë Vau Dejës deri me datë 17.06.2022

	1.3
	  REZULTATET PËR FAZËN E VERIFIKIMIT PARAPRAK



Në datën 20.06.2022, Njësia e Menaxhimit të Burimeve Njerëzore në Bashkinë Vau Dejës do të shpallë në portalin ”Shërbimi Kombëtar të Punësimit”, në faqen zyrtare të Internetit të Bashkisë në stendën e informimit të publikut, listën paraprake të kandidatëve që do të vazhdojnë konkurrimin , si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Njësia e Menaxhimit të Burimeve Njerëzore në Bashkinë Vau Dejës, për shkaqet e moskualifikimit në të njëjtën ditë me shpalljen e listës së verifikimit paraprak të kandidatëve në rrugë elektronike përmes e-malit të paraqitur nga kandidati në dokumentacionin e aplikimit.
Kandidatët që nuk kualifikohen kanë të drejtë të paraqesin ankesë brenda 3 tri ditëve kalendarike nga data e marrjes së njoftimit në Njësinë Përgjegjëse të Menaxhimit të Burimeve Njerëzore dhe ankuesi merr përgjigje brenda brenda 5 ditëve  kalendarike nga data e depozitimit te saj.
Njësia e Burimeve Njerëzore, shpall listën  e verifikimit përfundimtar  të kandidatëve si dhe datën dhe vendin e saktë se ku do të zhvillohet konkurrimi.
1.4 FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA
	
	


Kandidatët do të vlerësohen mbi njohuritë që kanë në lidhje me:
· Kushtetutën e Republikës së Shqipërisë
· Ligjin Nr. 139/2015 “Për vetëqeverisjen vendore”
· Ligjin Nr. 119/2014  datë 18.09.2014 “Për të drejtën e Informimit”
· Ligjin Nr. 152/2013 “Për nëpunësin civil” i ndryshuar
· Ligjin Nr.44/2015,”Kodi i Procedurave Administrative i Republikës së Shqipërisë
· Ligjin Nr.8116, datë 29.03.1996,”Kodi Procedurës Civile i Republikës së Shqipërisë”, i ndryshuar.
· Ligjin Nr.9131, datë 08.09.2003 “ Për Rregullat e Etikës në Administratën Publike”
· Ligjin Nr.68/2017 “Për Financat e Vetëqeverisjes Vendore”
· Ligjin Nr.9963, datë 30.10.2006,” Për Sistemin e Taksave Vendore”, i ndryshuar.
· Ligjin Nr.8743, datë 22.02.2001,”Për Pronat e Paluajtshme të Shtetit”, i ndryshuar.
· Ligjin Nr.111/2018, “Për kadastrën”.
· Ligjin Nr. 20/2020, “Për përfundimin e proceseve kalimtare të pronësisë në Republikën e Shqipërisë”.

	1.5
	MËNYRA E VLERËSIMIT TË KANDIDATËVE



Struktura e ndarjes së pikëve të vlerësimit të kandidatëve, është si më poshtë: 
a) 40 pikë për dokumentacionin e dorëzuar, i ndarë në: 20 pikë përvojë, 10 pikë për trajnime apo kualifikime të lidhura me fushën përkatëse, dhe 10 pikë për çertifikimin pozitiv ose për vlerësimet e rezultateve individuale në punë në rastet kur procesi i çertifikimit nuk është kryer;
 b) 60 pikë intervista me gojë.
	1.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Komisioni, në përfundim të vlerësimit, përzgjedh kandidatin, i cili renditet i pari ndër kandidatët që kanë marrë të paktën 70 pikë (70% të pikëve) në rast të kandidatëve me pikë të barabarta, zbatohet parashikimi i pikës 23, të Kreut II të Vendimit të Këshillit të Ministrave nr.242 dt.18.03.2015 “Për plotësimin e vendeve të lira në kategorinë e ulët dhe të mesme drejtuese”, i ndryshuar.
Komisioni  njofton për vendimin e përzgjedhjes, Njësinë Përgjegjëse të Menaxhimit të Burimeve Njerëzore.
Njësia Përgjegjëse e Menaxhimit të Burimeve Njerëzore, do të njoftojë për rezultatet në mënyrë individuale , të gjithë aplikantët.
Të gjithë kandidatët pavarësisht nga e drejta për tu ankuar në gjykatën administrative, ka të drejtë të bëjë ankesë me shkrim, pranë Komitetit të pranimit të lëvizjes paralele, për rezultatin e pikëve, brenda tri ditëve kalendarike nga data njoftimit individual, Njësia e Menaxhimit të Burimeve Njerëzore, kthen përgjigje ankuesit brenda pesë ditëve kalendarike, nga data e përfundimit të afatit të ankimit .
Në përfundim të vlerësimit të kandidatëve, informacioni për fituesin do të shpallet në portalin “Shërbimi Kombëtar i Punësimit”.
2. NGRITJA NË DETYRË


2.1. KUSHTET QË DUHET TË PLOTËSOJË KANDIDATI NË PROCEDURËN E NGRITJES NË DETYRË DHE KRITERET E VEÇANTA 
Vetëm në rast se pozicioni i renditur  në fillim të kësaj shpalljeje, në përfundim  të procedurës së lëvizjes paralele,  rezulton  se është  ende vakant, ai është  i vlefshëm  për  konkurrimin  nëpërmjet procedurës  së  ngritjes  në  detyrë.  Këtë informacion do ta merrni në faqen zyrtare të shërbimit kombëtar të punësimit.
Për  këtë  procedurë kanë  të  drejtë  të  aplikojnë vetëm nëpunësit civilë të kategorisë ekzekutive, të punësuar në  të  njëjtin  apo  në  një  institucion tjetër të shërbimit civil, që plotësojnë kushtet për ngritjen  në  detyrë  dhe  kërkesat  e veçanta  për vendin e lirë.
Kandidatët duhet të plotësojnë kushtet për ngritje detyrë si vijon:

1. Të jenë nëpunës civilë të konfirmuar, 
2. Të mos kenë masë disiplinore në fuqi;
3. Të kenë të paktën vlerësimin e fundit “mirë” apo “shumë mirë”;

Kandidatët duhet të plotësojnë kërkesat e posaçme si vijon:

· Të ketë 3 vite pune në nivel ekzekutiv.
· Të ketë Master Shkencor.
· Preferohet gjuhë e huaj e mbrojtur (njohuri e certifikuar).
 
	2.2.
	DOKUMENTACIONI, MËNYRA DHE AFATI I DORËZIMIT



Kandidatët  që  aplikojnë duhet të dorëzojnë dokumentat si më poshtë:
a  –  Jetëshkrim  i  plotësuar  në  përputhje  me dokumentin tip që e gjeni në linkun http://www.dap.gov.al/legjislacioni/udhezime-manuale/60-jeteshkrimi-standard (http://www.dap.gov.al/legjislacioni/udhezime- manuale/60-jeteshkrimi-standard)
b – Fotokopje të diplomës  (Bachelor dhe Master Shkencor). Për diplomat e marra jashtë Republikës  së  Shqipërisë  të  përcillet  njehsimi nga Ministria e Arsimit dhe e Sportit;
c – Fotokopje të librezës së punës (të gjitha faqet që vërtetojnë eksperiencën në punë);
d – Fotokopje të letërnjoftimit (ID);
e – Vërtetim të gjendjes shëndetësore;
f – Vetëdeklarim të gjendjes gjyqësore;
g – Vlerësimin e fundit nga eprori direkt;
h  – Vërtetim nga  institucioni  që  nuk  ka  masë disiplinore në fuqi;
i – Çdo dokumentacion tjetër  që vërteton trajnimet,   kualifikimet,   arsimin   shtesë, vlerësimet pozitive apo të tjera të përmendura në jetëshkrimin tuaj;
Dokumentat duhet të dorëzohen pranë Bashkisë Vau Dejës Brenda datës 22.06.2022.

	2.3.
	REZULTATET PËR FAZËN E VERIFIKIMIT PARAPRAK



Në datën 24.06.2022 NJMBNJ do të shpallë në portalin ”Shërbimi Kombëtar i Punësimit”, në faqen e Internetit të Bashkisë Vau Dejës dhe në stendën e informimit të publikut, listën paraprake te kandidatëve që do të vazhdojnë konkurrimin, si dhe datën, vendin dhe orën e saktë ku do të zhvillohet testimi me shkrim dhe intervista.
Në të njëjtën datë kandidatët që nuk i plotësojnë kushtet e pranimit në kategorinë ekzekutive dhe kriteret e veçanta do të njoftohen nga Njësia Përgjegjëse e Menaxhimit te Burimeve Njerëzore,  për shkaqet e moskualifikimit, në rrugë elektronike nëpërmjet emailit.
Ankesat nga kandidatët paraqiten në Njësinë Përgjegjëse të Menaxhimit të Burimeve Njerëzore brenda 5 ditëve kalendarike dhe ankuesi merr përgjigje brenda 5 ditëve kalendarike  nga data e depozitimit te saj.
	
	


2.4. FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI ME SHKRIM DHE INTERVISTA

Kandidatët do të testohen me shkrim në lidhje me njohuritë që kanë mbi:

· Kushtetutën e Republikës së Shqipërisë
· Ligjin Nr. 139/2015 “Për vetëqeverisjen vendore”
· Ligjin Nr. 119/2014  datë 18.09.2014 “Për të drejtën e Informimit”
· Ligjin Nr. 152/2013 “Për nëpunësin civil” i ndryshuar
· Ligjin Nr.44/2015,”Kodi i Procedurave Administrative i Republikës së Shqipërisë
· Ligjin Nr.8116, datë 29.03.1996,”Kodi Procedurës Civile i Republikës së Shqipërisë”, i ndryshuar.
· Ligjin Nr.9131, datë 08.09.2003 “ Për Rregullat e Etikës në Administratën Publike”
· Ligjin Nr.68/2017 “Për Financat e Vetëqeverisjes Vendore”
· Ligjin Nr.9963, datë 30.10.2006,” Për Sistemin e Taksave Vendore”, i ndryshuar.
· Ligjin Nr.8743, datë 22.02.2001,”Për Pronat e Paluajtshme të Shtetit”, i ndryshuar.
· Ligjin Nr.111/2018, “Për kadastrën”.
· Ligjin Nr. 20/2020, “Për përfundimin e proceseve kalimtare të pronësisë në Republikën e Shqipërisë”.


	2.5
	MËNYRA E VLERËSIMIT TË KANDIDATËVE



Mënyra e vlerësimit të kandidatëve:
Kandidatët do të vlerësohen nga Komiteti i Përhershëm i Pranimit, i ngritur pranë Bashkisë Vau Dejës.Totali i pikëve të vlerësimit të kandidatëve është 100 pikë të cilat ndahen përkatësisht:

a) 20 pikë për dokumentacionin e dorëzuar;
b) 40 pikë për intervistën e strukturuar me gojë;
c) 40 pikë për vlerësimin me shkrim.

Njoftimi do të bëhet në faqen zyrtare të SHKP.

3. PRANIMI NGA JASHTË SHËRBIMIT CIVIL
Në rast se pozicioni i renditur në fillim të kesaj shpallje, dhe në përfundim të procedurës së lëvizjes paralele dhe ngritjes në detyrë rezulton të jetë ende vakant, ai është i vlefshëm për konkurrim nëpërmjet procedurës së pranimit me aplikantë edhe nga jashtë shërbimnit civil.
Dokumentacioni, mënyra dhe afatet e aplikimit të pranimit nga jashtë shërbimit civil, janë të njëjta me ato të procedurës së ngritjes në detyrë, të parashikuara në shpalljen për konkurim.

NJËSIA E MENAXHIMIT TË BURIMEVE NJERËZORE
